
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  34
din 27 februarie 2017
              privind constituirea unei comisii de analiză a contractelor de concesiune

                                              și a contractelor de închiriere 
Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3372/10.02.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Ordonanței de Urgență a Guvernului nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007, cu modificările şi completările ulterioare, precum și prevederile Hotărârii Guvernului nr. 168/2007 pentru aprobarea Normelor metodologice de aplicare a Ordonanței de Urgență a Guvernului nr. 54/2006 privind regimul contractelor de concesiune de bunuri proprietate publică;

Având în vedere prevederile art. 871 - 873 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Hotărârea Consiliului Local Sighișoara nr. 113/24.06.2010, prin care s-a constituit Comisia de analiză a contractelor de concesiune ale căror clauze nu au fost respectate;

Având în vedere Hotărârea Consiliului Local Sighișoara nr. 47/30.08.2012 privind reorganizarea Comisiei de analiză a contractelor de concesiune ale căror clauze nu au fost respectate, constituită prin Hotărârea Consiliului Local Sighișoara nr. 113/24.06.2010;

Având în vedere că prin art. 1 din Hotărârea Consiliului Local Sighişoara nr. 3 din 25 iunie 2016, cu data de 25 iunie 2016 s-a declarat ca legal constituit Consiliul Local al municipiului Sighişoara;

Având în vedere că potrivit art. 2 din Hotărârea Consiliului Local Sighişoara nr. 3/25.06.2016, a încetat mandatul Consiliului Local Sighişoara, constituit prin Hotărârea Consiliului Local Sighişoara nr. 3/25.06.2012 şi mandatul consilierilor locali în funcţie şi, pe cale de consecinţă, și pentru consilierii locali desemnați în Comisia de analiză a contractelor de concesiune ale căror clauze nu au fost respectate, potrivit Hotărârii Consiliului Local Sighişoara nr. 113/24.06.2010, așa cum a fost ea reorganizată prin Hotărârea Consiliului Local Sighişoara nr. 47/30.08.2012;

Având în vedere și încetarea raporturilor de serviciu pentru persoanele nominalizate din partea executivului, în componența Comisiei de analiză a contractelor de concesiune ale căror clauze nu au fost respectate, potrivit Hotărârii Consiliului Local Sighişoara nr. 113/24.06.2010, așa cum a fost ea reorganizată prin Hotărârea Consiliului Local Sighişoara nr. 47/30.08.2012;

Ținând cont de faptul că, se impune constituirea unei noi comisii pentru analiza, atât a contractelor de concesiune, cât și a contractelor de închiriere ale căror clauze nu au fost respectate, sens în care, se impune nominalizarea, atât a consilierilor locali care să facă parte din componența acesteia cât și a persoanelor din executiv;
Având în vedere și solicitarea înregistrată la Municipiul Sighișoara cu nr. 2027/30.01.2017, a domnului Pop Claudiu, în calitate de consilier local în cadrul Consiliului Local Sighișoara din partea U.I.P.S., prin care solicită constituirea unei comisii de analiză a contractelor de concesiune și de închiriere, încheiate între Municipiul Sighișoara și persoane fizice și/sau juridice, contracte ale căror clauze nu au fost respectate, solicitând astfel, după constituirea noului Consiliu Local al Municipiului Sighișoara, constituirea unei noi astfel de comisii;

Având în vedere Raportul de specialitate al Direcției Administrarea Patrimoniului înregistrat cu nr. 3373/10.02.2017, prin care se propune constituirea unei comisii de analiză a contractelor de concesiune și a contractelor de închiriere, încheiate între Municipiul Sighișoara și persoane fizice și/sau juridice, ale căror clauze nu au fost respectate, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (1) şi (9), art. 45 (1) și  a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
    H O T Ă R Ă Ş T E:

Art. 1. Se aprobă constituirea Comisiei de analiză a contractelor de concesiune și a contractelor de închiriere, încheiate între Municipiul Sighișoara și persoane fizice și/sau juridice, ale căror clauze nu au fost respectate, în următoarea componență:
- domnul Burghelea Bogdan - Ioan - consilier local; 

- domnul Ștefănescu Constantin  - consilier local;

- domnul Gáll Ernő - consilier local;

- domnul Matei Ovidiu - Daniel - consilier local;

- doamna Morar Carmen  - director executiv - Direcția Administrarea Patrimoniului;

- domnul Bîrsan Ovidiu Nicolae  - referent superior - Compartimentul Urbanism, Disciplina 
                                   în Construcții, Patrimoniu UNESCO - Direcția Generală Arhitect Șef;

-domnul Șerban Dragoș - consilier juridic - Biroul Juridic.
Art. 2. Secretariatul comisiei va fi asigurat de doamna Burnete Steluţa, consilier asistent în cadrul Compartimentului Domeniu Public - Direcţia Administrarea Patrimoniului.

Art. 3. (1) Comisia constituită potrivit prevederilor art. 1 din prezenta hotărâre va avea următoarele atribuții:  
a) analizează contractele de concesiune și contractele de închiriere, ale căror clauze nu au fost respectate;
b) în vederea analizei, pentru fiecare caz în parte, poate stabili întruniri de lucru cu concesionarii și chiriașii;
c) urmare a analizei, face propuneri Consiliului Local Sighișoara, pentru fiecare contract de concesiune și/sau închiriere în parte, de încetare sau modificare a acestora sau orice alte propuneri pentru remedierea situațiilor constatate în derularea acestor contracte.
(2) Membrii comisiei își vor desemna din rândul lor un președinte.

(3) Hotărârile comisiei se iau cu majoritatea voturilor membrilor acesteia.

Art. 4. Cu ducerea la îndeplinire a prevederilor prezentei hotărâri se încredințează Primarul 
Municipiului Sighișoara, Direcția Administrarea Patrimoniului și persoanele nominalizate în componența comisiei constituită potrivit prevederilor art. 1 din prezenta hotărâre.

Art. 5. Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa  www.sighisoara.org.ro.  

                    PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. domnul consilier local Burghelea Bogdan - Ioan;
  1 ex. domnul consilier local Ștefănescu Constantin;
  1 ex. domnul consilier local Gáll Ernő;
  1 ex. domnul consilier local Matei Ovidiu - Daniel;
  1 ex. doamna Morar Carmen;

  1 ex. domnul Bîrsan Ovidiu Nicolae;

  1 ex. domnul Șerban Dragoș;
  1 ex. doamna Burnete Steluţa.
16 ex. 
B.A.
